Hermann Minkowski

Matemàtich.
Nassù a Alexotas dël 1864, mòrt a Göttingen dël 1909.

Minkowski a l'ha ancaminà jë studi universitari a Königsberg e a l'ha livraje a Berlin dël 1885; doi agn prima a l'avìa vagnà, a la pari con H.S.H. Smith, un premi smonù da l'Academia dle siense ëd Paris për në studi an sle forme quadràtiche.

Otnù ël lìber ansegnament, a l'ha a l'ancamin mostrà a Bonn e a Königsberg, për peui rivé dël 1896 al Politécnich ëd Zurigh, anté che antra ij sò student a l'ha avù Albert Einstein.
Dël 1902 a l'ha tramudà a Göttingen, dzortut mersì a l'agiut ëd sò car amis David Hilbert, con ël qual a l'ha tacà a studié l'eletrodinàmica dij còrp an moviment.
An cost ambient a l'é riussì a smon-e na caraterisassion dle trasformassion ëd Lorentz assè sempia, otnùa an dovrand dij sistema d'arferiment a quatr dimension, tre spassiaj e un-a temporal.
J'idèje elaborà da Minkowski as son arvelasse essensiaj ant ël dësvlup dla teorìa dla relatività.

 A pòrto sò nòm 
Spassi ëd Minkowski.

Minkowski, Hermann